בית השיטה

בית השיטה (בֵּית הַשִׁטָּה) הוא קיבוץ בעמק חרוד, כ-10 קילומטר מצפון-מערב לבית שאן, בתחום המועצה האזורית גלבוע. זהו הקיבוץ הראשון שהקימה תנועת המחנות העולים, והוא קרוי על שם היישוב "בית השיטה" הנזכר בתנ"ך, ונמצא סמוך לעתיקות שאטה. הכפר הערבי שאטה היה קיים בסמוך ועל שמו נקראה גם תחנת רכבת העמק הסמוכה ובית סוהר שאטה. סמוך לקיבוץ נמצאו שרידי מנזר קטן מהתקופה הביזנטית. <ref></ref>

== היסטוריה ==
מבט מהקיבוץ מערבה לח'רבת שִּׁטָּה שעל תלולית נמוכה בסמוך ליישוב (מסומנת בתכלת). האתר נמצא בין שרידי הכפר הערבי הנטוש שאטה אשר שימר כמשוער את שמה של בֵּית הַשִּׁטָּה המקראית, אך בחורבה נמצאו שרידים רק החל מהתקופה הפרסית.
ראשיתו של הקיבוץ בהתארגנות של קבוצות מבוגרי גימנסיה הרצליה בתל אביב ובית הספר הריאלי בחיפה, שהקימו ב-1928 את "קבוצת החוגים" בחדרה. כעבור זמן מה הצטרפו אליהם חברי "לגיון הצופים" שפרשו מתנועת הצופים בירושלים ובפתח תקווה. איחוד הקבוצות הביא להקמת תנועת הנוער "המחנות העולים", אולם הקבוצה שמרה על שמה, קבוצת החוגים. ב-1931, לאחר תקופת מעבר במחנה עבודה בכפר יחזקאל, החליטה קבוצת החוגים להצטרף לקיבוץ המאוחד והתיישבה במחנה זמני ליד מעין חרוד. שם התגבשה הקבוצה וקיבלה חיזוק משמעותי מבוגרי תנועות נוער חלוציות מגרמניה שהגיעו לאחרי שעברו הכשרה. ב-1935 נרכשו אדמות שאטה, והקיבוץ הקים עליהן את נקודת הקבע שלו, החל מט"ז כסלו תרצ"ז, 12 בדצמבר 1935. 

ב-1952 עבר הקיבוץ משבר, כאשר במהלך הפילוג בקיבוץ המאוחד עזבו אותו כמחצית מחבריו שהיו תומכי מפא"י, ומרביתם עברו לאיילת השחר. במקומם קלט הקיבוץ קבוצת חברים תומכי מפ"ם שהתפלגו מתל יוסף. 

במלחמת יום כיפור נפלו 11 מחברי הקיבוץ (מספר הנופלים הגדול ביותר בארץ ביחס לאוכלוסייה ). בעקבות האבל הכבד ששרר בקיבוץ, חיברה חברת הקיבוץ דורית צמרת את השיר "החיטה צומחת שוב". ב-1990 חיבר יאיר רוזנבלום, שהתגורר אז בקיבוץ, לחן מודרני לפיוט ונתנה תוקף לזכר הנופלים.

קיבוץ בית השיטה משתייך לתנועה הקיבוצית והוא קיבוץ מתחדש (שעבר הפרטה).

==מכון שיטים==
בבית השיטה ייסד חבר הקיבוץ, אריה בן-גוריון, את ארכיון החגים הקיבוצי, בו אסף ותיעד מאז שנות ה-30 של המאה ה-20 מידע רב אודות הדרכים שבהן ציינו הקיבוצים את חגי ישראל. בשנות ה-90 הוסב הארכיון ל"מכון שיטים", העוסק מאז, בהובלת חברים מהקיבוץ העירוני 'משעול', בפעילויות חינוכיות שונות בתחומי התרבות היהודית והציונית, עם דגש על ערכי החלוציות וההתיישבות.

==לקריאה נוספת==
* עמיה ליבליך, קיבוץ מקום, שוקן, 1986

==קישורים חיצוניים==

* 
* 
* [http://www.romgalil.org.il/cds/486/ בית השיטה] באתר הרשות לפיתוח הגליל
* [http://chagim.org.il/ אתר החגים של "שיטים"]
* [http://beithashita.org.il/index.php?act=page&id=37500 סקר אתרים ארכאולוגיים] באזור בית השיטה. מבוסס על עבודתו של ניר מן לסיום י"ב (1972)
* 
* [http://web.nli.org.il/sites/NLI/Hebrew/digitallibrary/gallery/yearly_cycle/Memorial_Day/Pages/Beit-HaShita.aspx החיטה צומחת שוב: זוכרים את חללי בית השיטה] באתר הספרייה הלאומית
* 
* תמונות [https://haifa-primo.hosted.exlibrisgroup.com/primo-explore/collectionDiscovery?vid=HAU&inst=972HAI_MAIN&collectionId=81164295920002791&lang=iw_IL מאוסף קיבוץ בית השיטה] מתוך האוספים הדיגיטליים של ספריית יונס וסוראיה נזריאן, אוניברסיטת חיפה
* 
* 
* 

<gallery widths="150" heights="150" perrow="4">
קובץ:Kibbutz Beit Hashita1950.jpg|קיבוץ בית השיטה, 1950
קובץ:2010.11.06 05 Beit Hashita.JPG|גלעד לנופלים בחצר קיבוץ בית השיטה
</gallery>

==הערות שוליים==

*
קטגוריה:קיבוצים
קטגוריה:עמק חרוד
קטגוריה:קיבוצי הקיבוץ המאוחד
קטגוריה:יישובים שהוקמו ב-1935
בית השיטה (שאטה)